Klaipėdos miesto savivaldybės Imanuelio Kanto viešoji biblioteka

**Klaipėdos miesto savivaldybės Imanuelio Kanto viešoji biblioteka** – pagrindinė biblioteka Klaipėdos miesto savivaldybėje.

## Istorija

Bibliotekos įsteigimo iniciatorius buvo 1919 m. Klaipėdoje įkurta Liaudies švietimo sąjunga, siekusi Klaipėdos krašte sudaryti palankias sąlygas vokiečių kultūrai. 1920 m. miesto savivaldybė atidarė viešąją biblioteką Liepojos g. 36 (dabar H. Manto g. 20). Spalio 4 d. atidaryta skaitykla, gruodžio 1 d. – abonementas. Pirmoji biblioteka užėmė vos tris kambarius. 1936 m. biblioteka perkelta į erdvesnes patalpas - į Hermano Gerlacho namą, kuris tuomet buvo jo našlės Marie rezidencija. Pastate buvo įrengtas keltuvas knygoms, kuris iki šiol išsaugotas. Dabar šiame pastate veikia Klaipėdos apskrities Ievos Simonaitytės viešoji biblioteka. 1939 m. į biblioteką atgabentas ir Klaipėdos miesto archyvas.

Sovietmečiu biblioteka keliskart perkelta į naujas patalpas, kol įsikūrė dabartiniame pastate Turgaus g. 8. 1977 m. kuriant centralizuotą sistemą Klaipėdoje buvo 11 masinių bibliotekų. Seniausia miesto masinė biblioteka tapo centrine.

2018 m. grupė intelektualų kreipėsi į Klaipėdos miesto savivaldybės viešąją biblioteką, pristatydami iniciatyvą bibliotekai suteikti garsaus filosofo Imanuelio Kanto vardą. Istorinę medžiagą savo idėjai pagrįsti rinkę iniciatoriai pabrėžė, kad XVII a. Mėmelyje gyveno trys I. Kanto šeimos kartos – proseneliai, seneliai, tėvai ir dėdės. Jie buvo krikštyti, tuokėsi senojoje ir naujojoje Šv. Jono bažnyčioje, šiame krašte buvo ir palaidoti. 2018 m. gruodžio 20 d. Klaipėdos miesto savivaldybės Tarybos sprendimu Nr.T2-274 patvirtintas naujas bibliotekos pavadinimas – Klaipėdos miesto savivaldybės Imanuelio Kanto viešoji biblioteka.

## Vadovai

Bibliotekos vadovai:
* Renata Rudienė nuo 2023 m. lapkričio 16 d.
* Bronislava Lauciuvienė 1983 lapkričio mėn.–2023 m. lapkričio 15 d.
* Eugenija Serpkova 1981 m. kovo mėn. – 1983 m. lapkričio mėnesio.
* Povilas Kizis 1978–1980 m. Klaipėdos miesto centrinės bibliotekos vadovas
* Irena Danieliūtė-Škapina 1973 m. spalio mėn.–1977 m.
* Danguolė Urbonavičiūtė 1962–1973 m. spalio 22 d. 1-osios miesto masinės bibliotekos vedėja
* Antanas Tumas 1951–1962 m.  1-osios masinės bibliotekos vedėjas
* Nikolaj Petrov 1949 m
* Olga Pavlova Tkačuk 1947 m.
* Vera Obuchova 1945 m. rugsėjo mėn. – 1946 m. gruodžio mėn. Klaipėdos miesto 1-osios masinės bibliotekos vedėja
* Gerhardas Lietzas (Gerhard Lietz) 1939–1944 m
* R. Majeris
* Georgas Kempas (Georg Kemp) 1920–1925 m. 

## Padaliniai

Biblioteka 2022 m. gegužę turėjo 16 padalinių:

|-
| || Suaugusiųjų aptarnavimo ir informacijos skyrius || Turgaus g. 8, Klaipėda || – ||
|-
| || Vaikų ir jaunimo skyriaus vaikų padalinys || Danės g. 7, Klaipėda || – ||
|-
| || Vaikų ir jaunimo skyriaus jaunimo padalinys || Tilžės g. 9, Klaipėda || – ||
|-
| || Meno skyrius || J. Janonio g. 9, Klaipėda || – ||
|-
| || Dokumentų komplektavimo ir tvarkymo skyrius || Tilžės g. 11, Klaipėda || – ||
|-
| || Debreceno padalinys || Debreceno g. 22, Klaipėda || – ||  Įkurta 1968 m.
|-
|  || Girulių padalinys || Šlaito g. 10A, Klaipėda || – ||  Įkurta 1957 m.
|-
| || Kalnupės padalinys (su vaikų centru „Ruoniukas“) || Kalnupės g. 13, Klaipėda || – ||  Įkurta 1947 m.
|-
| || „Karlskronos“ padalinys || Laukininkų g. 50, Klaipėda || – || 
|-
| || „Kauno atžalyno“ padalinys (su vaikų centru „Pelėdžiukas“) || Kauno g. 49, Klaipėda || – ||  Įkurta 1969 m.
|-
| || Laukininkų padalinys || Laukininkų g. 42, Klaipėda || – ||  Įkurta 1985 m.
|-
|  || Melnragės padalinys || Audros g. 17, Klaipėda || – || Įkurta 1952 m. Dėl pastato Molo g. 60 renovacijos biblioteka veikia laikinose patalpose adresu Audros g. 17.
|-
| || Miško padalinys || Kretingos g. 61, Klaipėda || – ||  Įkurta 1981 m.
|-
| || Pempininkų padalinys (su vaikų centru „Gerviukas“) || Taikos pr. 81A, Klaipėda || – ||  Įkurta 1974 m.
|-
| || Šiaulių padalinys || Šiaulių g. 3, Klaipėda || – ||  Įkurta 1984 m.
|-
| || Vingio padalinys || Vingio g. 11, Klaipėda || – ||  Įkurta 1981 m.
|}

## Šaltiniai

## Nuorodos
* 
* Virtuali Klaipėdos krašto dailės galerija
* Klaipėdos krašto freskos ir vitražai
* Klaipėdos miesto nekilnojamosios kultūros vertybės